Külföldi kaland - Rádió Diósgyőr
« Teljesítjük egyik kedves hallgatónk kérését
A küldetés sikeres volt! »
Egy Bécsből sugárzó magyar nyelvű rádióadótól kerestek meg minket a héten, mégpedig egy nagyon jó hírrel. Aki kedvet érez arra, hogy kipróbálja magát a rádiózásban és nem ijed meg attól, hogy ezt külföldön kellene megtennie, azok számára ausztriai állásajánlatok állnak rendelkezésre ennél a rádiónál. Nem előfeltétel a rádiózásban szerzett tapasztalat, mert több munkakörbe is keresnek embert. Mindazonáltal egyes posztok betöltéséhez elengedhetetlen, így azok jelentkezését is várják, akik gyakorlattal rendelkeznek műsorvezetés terén vagy értenek a műsorszerkesztéshez. A pontosabb részleteket minden jelentkezővel személyesen beszélnék meg, és a munkavégzés feltételeit is közösen alakítanák ki azokkal, akik jelentkeznek.
A témához kapcsolódóan még egy hírünk van. Gyakornoki lehetőséget hirdetünk meg azok számára, akik itthon szeretnék elvégezni a rádiózásban a szakmai gyakorlatukat és jelenleg valamelyik hazai egyetem vagy főiskola médiaszakos hallatói. Hamarosan kikerül a honlapunkra a hivatalos pályázati kiírás is, onnantól kezdve lehet megpályázni a gyakornoki pozíciót. A pályázati anyagban ott lesznek a pontos információk is. Várjuk a jelentkezésedet, ha te is szeretnéd a szakmai gyakorlatodat egy jó csapatban elvégezni!
Címke ausztriai állásajánlatok.Könyvjelzőkhöz Közvetlen link.